NaiveNeuron/SloPal huggingface dataset:
Blanár, Juraj, podpredseda NR SR (2022-02-18):
Prerušujem schôdzu a vyhlasujem päťminútovú prestávku a budem informovať predsedu Národnej rady o zvolanie poslaneckého grémia. Ďakujem. (Prestávka.)
Horváth, Zoltán, poslanec NR SR (2011-12-01):
Ďakujem pekne za slovo. A dovoľte mi, aby som podľa § 73 ods. 1 zákona o rokovacom poriadku Národnej rady Slovenskej republiky vystúpil v prvom čítaní k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 597) ako spravodajca určený Výborom Národnej rady pre sociálne veci uznesením č. 112 z 1. decembra 2011 a podal spravodajskú informáciu k vládnemu návrhu zákona. Predseda Národnej rady Slovenskej republiky rozhodnutím č. 606 z 30. novembra 2011 navrhol prideliť návrh zákona a jeho prerokovanie výborom. Súčasne predseda Národnej rady konštatoval, že návrh zákona spĺňa všetky ustanovenia, náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade. Návrh zákona pán minister odôvodnil, navrhovaná právna úprava je v súlade s Ústavou Slovenskej republiky a medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c). (Prerušenie vystúpenia predsedajúcim.)
Bugár, Béla, podpredseda NR SR (2017-12-05):
Akože no a?! Kde ste?! V krčme, pán poslanec Baránik?! (Reakcie z pléna.) Páni poslanci, kľud!
B. Bugár, podpredseda NR SR: (2005-10-27):
Prosím vás teraz, pán podpredseda vlády, aby ste v časovom limite 15 minút odpovedali na otázky, ktoré boli adresované predsedovi vlády. Prvú otázku položila pani poslankyňa Bollová a je tohto znenia: „Pán premiér, vysvetlite, prosím, poslancom NR SR svoj výrok, že môžete vládnuť bez parlamentu.“ Nech sa páči.
Hlina, Alojz, poslanec NR SR (2014-09-17):
Ďakujem veľmi pekne. Pani predsedajúca, aspoň nech ľudia vidia. Je nás tu sedem. Sedem ľudí hlasovalo. Prosím vás pekne, toto je parlament Slovenskej republiky. Nemáte k tomu ani kúska úcty... (Prerušenie vystúpenia predsedajúcou.)
Kadúc, Miroslav, poslanec NR SR (2014-02-05):
Ďakujem pekne všetkým, ktorí vystúpili, ja by som len tu v záverečnom slove povedal pár slov. Ja som tomuto plénu predložil niekoľko zákonov – jednoduchých, zložitejších, komplexných – a tento by som možno nazval ako pomerne jednoduchý, ale zároveň komplexný. Jednoduchosť je v tom, že rieši nie širokú, ale úzku skupinu vzťahov. Ale rieši ju, rieši ju pomerne precízne, rieši odmeňovanie a výber. Čo je veľmi dôležité, ak vieme tento zákon prijať, vieme dať pozitívny signál ľuďom, že chceme byť zodpovední. Ja by som naozaj poprosil kolegov o podporu, záleží mi na podpore v opozícii, ale omnoho viacej, to všetci vieme, záleží na podpore vládnej strany a momentálne tu vidím 6 poslancov, už ich je tu sedem, osem. Bolo ich tu 4 až 6 počas môjho vystúpenia, teraz ich je tu 8, je to málo na to, aby sme mohli o tomto zodpovedne rozhodnúť. Ale ja vás prosím, skúste si ten návrh preštudovať, je pomerne zrozumiteľný a podľa mňa stojí za to posunúť ho do druhého čítania. Ďakujem.
M. Hort, podpredseda NR SR: (2009-06-17):
S faktickou poznámkou na vystúpenie pána poslanca Simona sa hlási pán poslanec Stanislav Kahanec ako jediný. Uzatváram možnosť prihlásiť sa s faktickou poznámkou a slovo má pán poslanec Stanislav Kahanec. Nech sa páči.
Blaha, Ľuboš, podpredseda NR SR (2024-01-25):
Ďakujem pekne, pán spravodajca. Otváram všeobecnú rozpravu, v ktorej budeme postupovať podľa § 29a zákona o rokovacom poriadku. Ešte predtým požiadal o procedurálny návrh pán poslanec Gábor Grendel, nech sa páči.
O. Nachtmannová, poslankyňa: (2009-12-01):
Pán predseda, prosím, dajte hlasovať o tomto návrhu uvedenom v bode 19 s odporúčaním gestorského výboru ho neschváliť.
Šeliga, Juraj, poslanec NR SR (2021-12-08):
Je to procedurálny návrh k priebehu schôdze, pán predseda, podpredseda. Že tak všetci chcete nejaký typ kultúry, tak skúsme po sebe nevrieskať v tomto parlamente.
P. Hrušovský, predseda NR SR: (2003-10-31):
(Hlasovanie.) Prítomných je 124 poslancov, za 45, proti 59, zdržalo sa 17, nehlasovali 3. Návrh sme neschválili. Budeme hlasovať o šiestom návrhu pána poslanca Číža. (Hlasovanie.) Prítomných je 118 poslancov, za 50, proti 53, zdržalo sa 13, nehlasovali 2. Neschválili sme šiesty návrh. Budeme hlasovať o siedmom podanom návrhu pána poslanca Číža. Pán poslanec, nevieme ani do blokov sústrediť tie hlasovania, že by ste? (Hlasovanie.) Prítomných je 115 poslancov, za 49, proti 52, zdržalo sa 13, nehlasoval 1. Neschválili sme siedmy pozmeňujúci návrh pána poslanca. Budeme hlasovať o ôsmom podanom návrhu. (Hlasovanie.) Prítomných je 119 poslancov, za 48, proti 55, zdržalo sa 14, nehlasovali 2. Neschválili sme ôsmy návrh. Budeme hlasovať o deviatom návrhu. Hlasujeme, páni poslanci. (Hlasovanie.) Prítomných je 122 poslancov, za 48, proti 55, zdržalo sa 15, nehlasovali 4. Neschválili sme deviaty návrh. Budeme hlasovať o desiatom návrhu pána poslanca Číža. Pani spoločná spravodajkyňa.
P. Hrušovský, podpredseda NR SR: (2002-05-14):
Teraz dávam slovo opäť pánovi poslancovi Tatárovi a prosím ho, aby informoval Národnú radu o odporúčaní gestorského výboru k prerokúvanému návrhu zákona. P. Tatár, poslanec: Ďakujem pekne za slovo. Vážený pán predsedajúci, vážený pán minister, dámy a páni, dovoľte mi krátko aj k tomuto druhému návrhu zákona o burze cenných papierov, teda z oblasti kapitálového trhu, vystúpiť ako spravodajca v prvom čítaní za výbor pre financie, rozpočet a menu. Predložený návrh spĺňa kritériá podľa rokovacieho poriadku a legislatívnych pravidiel, teda najmenej 15 dní je predložený pred rokovaním schôdze, na ktorej je prerokovaný, teda 60. schôdze Národnej rady a spĺňa všetky legislatívnotechnické náležitosti, ktoré má návrh zákona obsahovať. Takisto spĺňa náležitosti určené v legislatívnych pravidlách. Po prijatí zákona o burze cenných papierov je potrebné pristúpiť k takejto novele, aká bola predložená, a preto budem v rozprave navrhovať, aby sme hlasovali za to, aby návrh bol prerokovaný v druhom čítaní a aby bol pridelený do výborov. Pán predsedajúci, prosím, otvorte rozpravu.
Suja, Miroslav, poslanec NR SR (2021-06-30):
Ďakujem za slovo. Ja si myslím, že to ešte mohol byť väčší prúser ako toto všetko, čo tu bolo teraz alebo čo tu je PS/SPOLU, ale tak to dúfam sa nikdy nestane. Pán kolega, s niečím musím súhlasiť aj s vami, Matovič aby odišiel z politiky. No ak by Matovič odišiel, kto by tých bláznov viedol? Ja si to neviem predstaviť. To normálny človek by to nedokázal pročkovcov viesť, takže to nedúfajme, lebo to by tu bolo možno ešte horšie. Hovoril ste, že Matovič klame. Ale keď ste šiel s ním do koalície, vážený kolega, tak Matovič klamal už aj predtým, klame teraz, aj bude klamať. Takže teraz ste prišiel na to, že Matovič klame? Však on klame celý život. Na to ste nepotreboval príklad, tak to aj ako opozičný politik klamal, tak každý aspoň trošku inteligentný človek to videl, že Matovič klame. Darmo krútite, pán kolega, hlavou, ale je to tak. Ale u vás ako sa nečudujem. Ako je možné, že podľa vašich bývalých kolegov je Matovič taký úžasný? Obrátil ste sa na nich. Ale vy ste bojoval viac ako rok, aj vtedy bol taký úžasný? Alebo teraz trpíte amnéziou pamäte a zrazu hovoríte, kolegom vyčítane, že neni svet o jednotkách a o nulách. Vyše roka aj pre vás bol svet jednotky a nuly, keď ste tu hlasovali a to sú výsledky vašich hlasovaní, pán kolega. Keby ste bol taký principiálny, že žiadny návrh, ktorý predloží opozícia, ako ste vy hovoril, tak by ste nepodporil ani návrh na odvolanie Matoviča. Ale tu vidíme, že tie jednotky a nuly sú trošku iné u vás. Niekedy vám to vyhovovalo, keď ste im tam rok a pol alebo skoro rok a pol držal stranu, tak to bolo v poriadku, ale teraz už je to niečo iné? Ja neviem, ja mať primátora človeka, čo takto mení názor, dával by som si veľmi pozor. Lebo vravím, že je aj horšia cesta, ako aj bola minule, a je súčasná, je tá vaša. PS/Spolu je najhoršia cesta, akú by mohlo Slovensko mať. A to si nemyslím, že by som dokázal povedať, ale je to tak.
Kmec, Peter, poslanec NR SR (2023-06-27):
Ďakujem. Pán predsedajúci, navrhujem, aby bolo hlasovanie zajtra o jedenástej.
Laššáková, Jana, podpredsedníčka NR SR (2014-06-24):
Pán poslanec Hraško, nech sa páči.
Goga, Pavol, poslanec NR SR (2019-05-09):
Ďakujem za slovo, vážený pán predsedajúci. Vážené dámy, vážení páni, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky svojím uznesením z 2. mája 2019 č. 1708 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport a ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky uznesením č. 505 z 30. apríla 2019, Výbor Národnej rady Slovenskej republiky pre financie a rozpočet uznesením č. 400 z 2. mája 2019, Výbor Národnej rady Slovenskej republiky pre sociálne veci uznesením č. 155 z 9. mája 2019 a Výbor Národnej rady Slovenskej republiky pre vzdelávanie, vedu, mládež a šport uznesením č. 216 z 9. mája 2019 zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o zmenách a doplnkoch uvedených pod bodmi 1 až 9 spoločne s odporúčaním ich schváliť. Gestorský výbor odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov. Predmetná spoločná správa bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 9. mája 2019 pod číslom 221. Zároveň ma týmto uznesením výbor poveril informovať o výsledku rokovania výborov v stanovisku a návrhu gestorského výboru a predkladať návrh zákona príslušným ustanovením zákona o rokovacom poriadku Národnej rady Slovenskej republiky. Pán predsedajúci, prosím, skončil som, otvorte rozpravu.
Hort, Milan, podpredseda NR SR (2010-08-04):
Ďakujem. Pán poslanec Štefan Kužma je ďalším prihláseným. Nech sa páči.
Kollár, Boris, predseda NR SR (2022-06-30):
Konštatujem, že Národná rada zvolila Ľuboša Machaja za generálneho riaditeľa Rozhlasu a televízie Slovenska na funkčné obdobie päť rokov, ktoré začne plynúť 2. augustom 2022. Ďakujem za účasť a vyhlasujem 66. schôdzu za skončenú. Všetkým želám pekné leto. (Potlesk.) (Rokovanie 66. schôdze NR SR sa skončilo o 11.46 hodine.) 1
Hort, Milan, podpredseda NR SR (2010-08-05):
Teraz má slovo pán poslanec František Šebej, nech sa páči.
Kuriak, Milan, poslanec NR SR (2022-10-20):
Ďakujem. Vážený pán predsedajúci, vážený pán minister, vážené pani poslankyne, vážení páni poslanci, dovoľte mi, prosím, ako určenému spravodajcovi výboru predložiť spoločnú správu výborov Národnej rady o výsledku prerokovania výborov vládneho návrhu zákona, prerokovania vládneho návrhu zákona, ktorým sa mení a dopĺňa zákon č. 486/2013 o presadzovaní práv duševného vlastníctva colnými orgánmi. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 1582 z 20. septembra 2022 pridelila vládny návrh zákona týmto výborom: výboru pre financie a rozpočet, ústavnoprávnemu výboru, Výboru Národnej rady Slovenskej republiky pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: odporúčanie pre Národnú radu návrh schváliť s pozmeňujúcim a doplňujúcim návrhom – výbor pre financie a rozpočet, ústavnoprávny výbor, výbor pre hospodárske záležitosti. Z uznesení výborov uvedených pod bodom III. tejto správy vyplýva pozmeňujúci a doplňujúci návrh uvedený pod bodom IV. Gestorský výbor odporúča o návrhu výboru, ktorý je uvedený v spoločnej správe, hlasovať takto: o bode spoločnej správy č. 1 hlasovať s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť s pozmeňujúcim a doplňujúcim návrhom. Spoločná správa výborov bola schválená uznesením gestorského výboru č. 381 z 18. októbra 2022. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky. Pán predsedajúci, ďakujem, skončil som. Otvorte, prosím, rozpravu.
Schlosár, Rastislav, poslanec NR SR (2022-10-18):
Ďakujem všetkým slušným poslancom za slušné faktické poznámky. Teraz k tým ostatným poslancom. Začnem od konca. Pán poslanec Lehotský, hovorili ste o tom, že homosexuálna deviácia neexistuje, že to už nie je choroba dávno, lebo v Spojených štátoch amerických, že to už nie je od roku 1973. No áno, ja tuná spresním, tam to vyradila zo zoznamu duševných chorôb Americká psychiatrická asociácia v tom ´73., len zabudli ste povedať, že tá istá Americká psychiatrická asociácia v roku 2013 vyradila zo zoznamu duševných chorôb, a teda sexuálnych deviácií aj pedofíliu. Čiže vidíme, že kam to až naozaj dospeje, keď budeme takéto vaše návrhy zákonov podporovať. A to je vlastne aj možno odpoveď na to, čo hovorila pani poslankyňa Cigániková, že prečo spájam boj za práva homosexuálov s nejakými pedofilnými úchylkami. No napríklad toto je jeden z tých dôvodov. O ďalších som hovoril v prípade tej americkej organizácie, kde pôvodne poprední homosexuálni aktivisti, keď im to už nestačilo, keď už tam to začalo nejako prechádzať alebo to začalo byť v spoločnosti akceptované, tak prešli do obhajoby práv pedofilov. Hovoril som o tom, čo hovorí teraz už liberálny denník SME. Takisto som spomínal tú stranu pedofilov v Holandsku, ktorú spomínal aj pán poslanec Baránik, a, pán poslanec, je úplne jedno, či tá politická strana je nejakou stranou typu SaS tým, že sedí v parlamente alebo že bola vo vláde, alebo že sa zúčastnila volieb, každopádne je to strana, ktorá legálne funguje, a už tu si kladiem otázku, ako môže v nejakom demokratickom štáte fungovať organizácia, ktorá obhajuje takéto sexuálne, nebezpečné sexuálne úchylky. Ďalej ešte chcem uviesť aj to, že teda to, čo tu hovorila pani poslankyňa Halgašová, že ako môže výchova nejakým spôsobom prispieť k tomu, teda výchova dvoch heterosexuálnych rodičov prispieť k tomu, že niekto je homosexuál. Ja vám poviem tak. Ja nie som presvedčený o tom, že homosexuáli sa rodia homosexuálmi od narodenia, nenašiel sa žiaden gén, ktorý by robil človeka homosexuálom tým, že sa narodí, tým že to má v sebe. Tieto veci sú vplyvom prostredia a prostredie tvoria aj rodičia. Niektorí títo ľudia žijú v neúplných, rozvrátených vzťahoch, iní... (Prerušenie vystúpenia časomerom.)
Žiga, Peter, podpredseda NR SR (2023-12-19):
Pán poslanec Vančo.
Hrnčiar, Andrej, podpredseda NR SR (2019-11-28):
Prerušujem rokovanie o tomto bode programu. Budeme pokračovať v prerušenej rozprave v druhom čítaní o návrhu poslancov Národnej rady Slovenskej republiky Dušana Tittela a Tibora Jančulu na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov (tlač 1716). Nech sa páči, pán poslanec, pani poslankyňa, zaujmite svoje miesta. Včera vystúpili všetci písomne prihlásení poslanci. Preto sa pýtam, či sa niekto chce prihlásiť do rozpravy ústne. Končím možnosť nahlásiť do rozpravy. Do rozpravy sa prihlásil pán poslanec Mihál. Ale o slovo požiadal navrhovateľ, nech sa páči.
Šipoš, Michal, poslanec NR SR (2022-05-04):
Ďakujem veľmi pekne. Vážený pán predseda, v rozprave vystúpil pán poslanec, ktorý podal jeden pozmeňujúci a doplňujúci návrh. Keďže bol pozmeňujúci a doplňujúci návrh podaný dnes, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku.
Grendel, Gábor, podpredseda NR SR (2020-06-10):
Vyhlasujem rozpravu za skončenú. (Potlesk.) Chcem sa opýtať pána navrhovateľa, či chce vystúpiť so záverečným slovom. Nech sa páči. Od rečníckeho pultu, vás poprosím.
Paška, Pavol, predseda NR SR (2012-07-27):
Ďakujem, pán spravodajca. Otváram rozpravu. Ako prvý vystúpi pán poslanec Mikuš, ale pán poslanec Chren do rozpravy. Končím možnosť sa prihlásiť. Nech sa páči, pán navrhovateľ.
Lipšic, Daniel, poslanec NR SR (2016-04-18):
Takže budem o tých kauzách hovoriť, pán predseda. Poprosím vás ma neprerušovať. Je to k veci. (Prerušenie vystúpenia predsedajúcim.)
Číž, Miroslav, doterajší podpredseda NR SR (2010-07-08):
Pani poslankyňa Lucia Nicholsonová.
P. Hrušovský, predseda NR SR: (2004-10-28):
(Hlasovanie.) 136 prítomných, 133 za, 1 proti, 1 sa zdržal, 1 nehlasoval. Body 2 a 4 z informácie sme schválili. M. Abelovský, poslanec: Teraz dajte, pán predseda, hlasovať o pozmeňujúcich a doplňujúcich návrhoch pána poslanca Horvátha, a to o bodoch 1, 2, 3 a 4 spoločne.
Danko, Andrej, predseda NR SR (2019-02-05):
Vážené panie poslankyne, vážení páni poslanci, pokračujeme v prerušenom rokovaní schôdze Národnej rady Slovenskej republiky. Mali by sme, pokiaľ mám dobrú informáciu, pristúpiť k prvému čítaniu o návrhu poslanca Žarnaya na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Návrh zákona má parlamentnú tlač 1281, návrh na jeho pridelenie na prerokovanie výborom je v rozhodnutí č. 1349. Dávam slovo poslancovi Žarnayovi, aby návrh zákona uviedol. Pán poslanec Žarnay nie je v sále, stráca poradie. Prosím, teda bude nasledovať prvé čítanie o návrhu poslancov Národnej rady Slovenskej republiky Martiny Šimkovičovej a Petra Marčeka na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok . Návrh zákona je pod tlačou 1270, návrh na jeho pridelenie na prerokovanie výborom je v rozhodnutí č. 1338. Dávam slovo poslankyni Martine Šimkovičovej, aby návrh zákona uviedla. Nech sa páči.
Drábiková, Lucia, poslankyňa NR SR (2023-02-07):
Hlasovali sme o pozmeňovacích návrhoch zo spoločnej správy. Teraz prejdeme k hlasovaniu o pozmeňujúcich návrhoch podaných v rozprave. Pán predsedajúci, dajte, prosím, hlasovať o pozmeňujúcom návrhu poslankyne Krištúfkovej.
Sulík, Richard, predseda NR SR (2010-08-10):
Páni poslanci, poprosím o kľud, aby mohla pani Žitňanská dokončiť.
R. Kaliňák, podpredseda vlády a minister vnútra SR: (2007-03-22):
Neprítomný minister pôdohospodárstva Miroslav Jureňa, pracovná cesta v Topoľčiankach, zastupuje ho pán minister životného prostredia Izák. Minister dopravy, pôšt a telekomunikácií Ľubomír Vážny, zahraničná pracovná cesta v Bruseli, zastúpi ho pán minister Ľubomír Jahnátek. Pán podpredseda vlády Dušan Čaplovič, pracovná cesta v Liptovskom Mikuláši, zastúpim ho ja. Pán predsedajúci, skončil som.
P. Hrušovský, predseda NR SR: (2004-09-22):
J. Cuper, poslanec: Pán predsedajúci, ďakujem. Premiéru mám po dvoch rokoch.
Valášek, Tomáš, poslanec NR SR (2023-02-01):
Vďaka, pán predseda. Len veľmi krátko. Je mi trochu ľúto, ľudia, čo to počúvajú, že si museli vypočuť toľko hanobenia, toľko lží a toľko zla od toľkých kolegov či kolegýň. A v každom prípade na jeden dobrý konštruktívny účel to poslúžilo. Som rád, že toľkí z vás ste využili tú možnosť vyfarbiť sa ako to, čo naozaj ste. Prívrženci a veleba... ľudia, ktorí velebia klérofašistický režim. Vďaka. Ako myslím si, že pre potreby budúcich volieb a rozhodovania je to veľmi užitočný sprievodca. A dodám ešte jednu praktickú... (Ruch v sále. Prerušenie vystúpenia predsedajúcim.)
P. Paška, predseda NR SR: (2007-09-11):
(Hlasovanie.) 133 prítomných, 57 za, 41 proti, 35 sa zdržalo. Prvú pripomienku pána prezidenta sme neschválili.
Blanár, Juraj, podpredseda NR SR (2023-03-30):
Pán poslanec Suja.
Blanár, Juraj, podpredseda NR SR (2021-02-25):
Pani poslankyňa Sulanová, môžete reagovať na faktické poznámky.
Danko, Andrej, poslanec NR SR (2024-10-23):
Ďakujem. Otváram rozpravu. Konštatujem, že do rozpravy som nedostal žiadnu písomnú prihlášku, preto sa pýtam, kto sa chce prihlásiť do rozpravy ústne. Žiaden poslanec sa neprihlásil, teda vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si záverečné slovo spoločný spravodajca? Súčasne vás žiadam, aby ste oznámili termín hlasovania o tomto návrhu zákonu. (Reakcia spravodajcu.) Dnes o 17. hodine. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 136/2004 Z. z. o letiskových spoločnostiach a o zmene a doplnení zákona č. 143/1998 o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. v znení neskorších predpisov. Vládny návrh zákona je pod tlačou tlačou 406, spoločná správa výborov má tlač 406a. Odovzdávam slovo ministrovi dopravy, aby vládny návrh zákona odôvodnil. [Rokovanie v druhom čítaní o vládnom návrhu zákona, ktorým sa mení a dopĺňa zákon č. 136/2004 Z. z. o letiskových spoločnostiach a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. v znení neskorších predpisov , tlač 406.]
Susko, Boris, poslanec NR SR (2015-11-20):
Ďalej hlasujeme o bode 9 pozmeňujúceho návrhu pána poslanca Lipšica.
Grendel, Gábor, podpredseda NR SR (2022-03-16):
Ďakujeme za informáciu. Nasledujúcim bodom programu je druhé čítanie o návrhu poslancov Gábora Grendela a Anny Andrejuvovej na vydanie zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov. Chcem vás, kolegovia, poprosiť o zhovievavosť, keďže k tomuto návrhu predkladám pozmeňujúci návrh v rozprave, ale do šestnástej hodiny vediem schôdzu, čiže nemám možnosť ako v tejto chvíli postupovať, len tak, že preruším do šestnástej hodiny schôdzu a potom budeme pokračovať. Ďakujem za pochopenie. (Prestávka.)
Bugár, Béla, podpredseda NR SR (2017-03-24):
Ďakujem pekne. Dávam slovo spoločnému spravodajcovi z ústavnoprávneho výboru pánovi poslancovi Kresákovi.
Glück, Richard, poslanec NR SR (2024-04-30):
Ďakujem pekne za slovo. Budem reagovať na obe pani kolegynky alebo pani kolegyne, aby to nebolo v zlom prijaté, tá zdrobnenina nebola v zlom fakt. Tie dôvody v podstate zákon nevyžaduje, čiže ja teraz na jednej strane nerozumiem, že či chcete hovoriť o tých dôvodov, keď, keď sme ich tam nejakým spôsobom uvádzali, tak bolo nám povedané, že ich uvádzať nemáme, pretože zákon to od nás nevyžaduje, čo je fakticky pravda. Pani Plaváková nepostrehla žiaden legitímny dôvod na odvolanie pána Majerníka, keď ten dôvod, samozrejme, ani uvádzať nie je potrebné v zmysle právnej úpravy, ale na ústavnoprávnom výbore bolo povedané, že okrem iného podporil nezákonné odvolanie pani Kolíkovej o odvolaní predsedu Okresného súdu Bratislava III po tom neprípustnom zásahu NAKA, ktoré si všetci dobre pamätáme. No a na konci dňa aj pán minister Karas z KDH opätovne vymenoval predsedu Okresného súdu Bratislava III do funkcie, čo asi takisto svedčí o tom, že nebolo všetko s kostolným poriadkom, keďže de facto poprel rozhodnutie ministerky. No a vo vzťahu k pánovi Mazákovi máme za to takisto, že dôvody, pre ktoré prestal byť predsedom Súdnej rady, sa dajú rovnako tak aplikovať aj pre stratu dôvery ako takej byť členom Súdnej rady a tých dôvodov je skutočne veľa. Za zmienku stojí, stojí tých osem, pre ktoré bol teda odvolaný, a v decembri sa rokovalo o jeho odvolaní v Súdnej rade takisto, kde bolo uvedených vyše dvadsať dôvodov, ktoré sú verejnosti známe. Na záver chcem povedať, že aj Národná rada postupuje v súlade so zákonom, čiže v tomto ja osobne nevidím problém a... (Prerušenie vystúpenia časomerom.)
Goga, Ľudovít, poslanec NR SR (2017-02-14):
Ďakujem za slovo. Vážené dámy, vážení páni, v rozprave nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Blanár, Juraj, poslanec NR SR (2013-09-25):
Vážená pani podpredsedníčka, s mnohými vecami sa dá súhlasiť, pretože všetci tu o tom hovoríme, že je nedôstojné, ak jednotlivci v tomto parlamente nectia ani základné princípy slušnosti a etiky a vystavujú parlamentu naozaj zlé vysvedčenie vo verejnosti. Určite nepatríme do tej kategórie a tých, ktorých sa to týka, nebudem teraz komentovať, pretože naozaj to nie je dôstojné, ale nemôžem súhlasiť s tou časťou vášho vystúpenia, kde ste hovorili o tom, že vládny SMER si nasúka, doslovne ste to takto povedali, koordinovane otázky pre premiéra a tým vyfaulujeme opozíciu. Vážená pani podpredsedníčka, ste podpredsedníčkou tohto parlamentu, mali by ste poznať rokovací poriadok dostatočne na to, že všetci, tak koalícia, aj opozícia, všetci poslanci majú rovnaké právo položiť otázku premiérovi alebo hociktorému ministrovi vlády, z ktorých sa potom žrebuje poradie, pani podpredsedníčka, žrebuje poradie. A to, že vy takýmto spôsobom to tu pred verejnosťou poviete, je z vašej pozície, tiež nie veľmi, by som povedal, pripojenia sa k tej kultúre parlamentu, lebo zavádzate a klamete. Vy už aj spochybňujete týmto nejaké žrebovanie? Tak ak máme aj my otázky na premiéra, na ministrov, tak predsa máme právo ich položiť, a nie, že vy to okomentujete, že tu nasúkame koordinovane otázky a že potom vy nemáte možnosť sa vyjadriť, ale nepoviete tú celú pravdu, že sa žrebujú a podľa toho sa potom aj pristupuje aj k otázkam. Tak buďte korektná, pani podpredsedníčka, a skúste to vo svojej reakcii vysvetliť tak, aby ste naozaj nezavádzali aj vy. Ďakujem. (Potlesk.)
Bugár, Béla, podpredseda NR SR (2016-09-07):
Vážené panie poslankyne, vážení páni poslanci, rád by som pokračoval v rokovaní, ale ani zvonec nepočuť, a pritom zvoním ako Quasimodo. (Zaznievanie gongu, hluk v sále.) Poprosím vás, tých, ktorí poprípade majú nejaké súrne rokovania, tak nech sa páči, ale mimo a my by sme veľmi radi pokračovali. To znamená, že pán minister už sedí na svojom mieste, pán poslanec Burian... á, je tu. Pán poslanec Burian. Pán poslanec Burian, nech sa páči, zaujmite miesto určené pre spravodajcu. A ako posledná ústne prihlásená poslankyňa je pani Gaborčáková, ktorá by mala vystúpiť v rozprave, len ju tu nevidím. (Reakcie z pléna.) A, pardon, vidíte, no tak ja sa pozerám inde, už aj oči mi nejak neslúžia, nech sa páči, ďakujem pekne. Ešteže ste sa prihlásila, takže nech sa páči, máte slovo. Hovorím, že starnú moje oči, no čo už. (Hluk v sále.) (Pokračovanie rozpravy o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 188.)
Galko, Ľubomír, poslanec NR SR (2020-02-20):
Mohol by som dostať plný čas, pán predseda? Ďakujem.
Mazurek, Milan, poslanec NR SR (2022-11-15):
Dajme si na základe priebehu tejto schôdze jednu jednoduchú otázku. Čo je na Slovensku lepšie, byť poctivý, dane platiaci, pracujúci občan alebo nelegálny, zločinný imigrant? Mikulec na to odpovedal, pán kolega, veď to tu je úplne jasné. Stanovisko vlády na to odpovedalo. Slovenská republika, to sa priamo napísalo, to priamo zaznelo z pozície ministra financií z toho stanoviska vlády, Slovenská republika sa stará o potreby nelegálnych imigrantov. On to tu prečítal, Igor Matovič. Tak teda čo je lepšie? No asi je lepšie porušiť zákony, nelegálne prekročiť hranice a tu vám potom prichystajú stanové mestečko, tam si dobijete baterku, tam vám navaria polievočku, tam Mikulec zazmluvní priamym obstarávaním firmičku, ktorá si na tom fantasticky zarobí, no a občania, tí, ktorí teda platia tie dane, no tí to zase zaplatia, pretože to je ich trest za vládu chaosu, deštrukcie a absolútnej neschopnosti. Veď táto vláda ide normálne priamo do konfliktu s vlastnými obyvateľmi. Oni si nastavili taký režim, že čím viac tým ľuďom ublížime, tým úspešnejší vlastne sme. Čím menej sa budeme starať o ich potreby a bezpečnosť, tým lepšiu vôľu vlastne pre nich prejavujeme. To je nemysliteľné, ale toto sa deje. Spomenul si, že zrazu nevedia chrániť hranice. Nechcú. Nemajú kapacity, alebo ako povedal policajný prezident, je absurdné odvolávať ministra, lebo veď všetko je v poriadku. Ale počas korony, počas tej korona totality vedeli všetko. Kontrolovať každé auto, vedeli vlastných občanov nechať na hraničnom prechode dlhé a dlhé hodiny, lebo jeden narušený blázon čakal, kým mu Google App Store, alebo ako sa to volá, povolí aplikáciu. A bolo im jedno, to boli Slováci, platia dane, pracujú, vychovávajú tu deti, nech tam sú na tej hranice, bez toalety, bez vody, veď to sú len Slováci! Ale nelegálni imigranti – joj, ťuťuli, muťuli, poďme ich pohladkať po vláskoch, nech sa tu majú dobre.
Hrnčiar, Andrej, podpredseda NR SR (2016-09-23):
Pán poslanec Mihál nie je v sále, stráca poradie. Pán poslanec Pčolinský nie je v sále, stráca poradie. Pán poslanec Budaj.
Pčolinský, Peter, podpredseda NR SR (2023-02-16):
Teraz vystúpi ako posledný v rozprave pán poslanec Marián Viskupič, úplne posledný vystupujúci.
Pčolinský, Peter, doterajší podpredseda NR SR (2023-10-25):
Pán poslanec Igor Janckulík.
Droba, Juraj, poslanec NR SR (2011-02-11):
Nebudem sa vyjadrovať k tomu, ako prebiehali obstarávania za predchádzajúcej vlády, lebo to celkom dobre zosumarizoval môj kolega Přidal. Chcem povedať, že budem sa zasadzovať za to, aby keď dôjde, je mi v princípe takmer jedno, poviem na rovinu, že či sa bude vyberať šéf Úradu pre verejné obstarávanie parlamentom, vládou alebo kdekoľvek inde, či má to miesto patriť opozícii, alebo koalícii, túto diskusiu považujem za úplne bezpredmetnú, budem chcieť a trvať na tom, aby to bolo medzinárodné otvorené výberové konanie na človeka. A naozaj si myslím, že po tom všetkom, čo sa tu na Slovensku dialo 20 rokov, by to mal byť človek zo zahraničia, najlepšie asi buď z Nórska, alebo zo Švédska, mal by to byť nezávislý policajt, ktorý tu nemá žiadne väzby a ktorý dohliadne na to, aby tá inštitúcia konečne začala normálne fungovať. Ďakujem.
Dostál, Ondrej, poslanec NR SR (2020-11-03):
Ďakujem, pán podpredseda. 5. bod pozmeňujúceho návrhu – V čl. III bod 1 úvodná veta znie: „1. V § 47a odsek sa 1 dopĺňa alebo v § 47a sa odsek dopĺňa písmenom d) ktoré znie:“ 6. bod doplňujúceho návrhu – V čl. III bod 1 (týkajúci sa § 47a ods. 1) sa vypúšťa písm. e). 7. bod – V čl. III bod 2 (týkajúce sa § 47a ods. 2) sa vypúšťajú slová „alebo e)“ 8. bod pozmeňujúceho návrhu – V čl. III bod 3 (§ 47a ods. 3) sa za slová „do 1000 eur“ vkladá bodka a slová „a za priestupok podľa odseku 1 písm. e) pokutu do 2 000 eur, a to aj opakovane až do odstránenia protiprávneho stavu“ sa nahrádzajú slovami „pokutu za priestupok podľa odseku 1 písm. d) možno uložiť aj opakovane, a to až do odstránenia protiprávneho stavu.“ 9. bod pozmeňujúceho návrhu – V čl. IV § 6a znie: „§ 6a Umiestňovať na pamätníkoch, pomníkoch a pamätných tabuliach texty, vyobrazenia a symboly oslavujúce, propagujúce alebo obhajujúce režim Slovenskej republiky z rokov 1939 až 1945 alebo iný režim založený na fašistickej ideológii alebo nacistickej ideológii, alebo ich predstaviteľov sa zakazuje. Za predstaviteľov režimu podľa predchádzajúcej vety sa považujú členovia orgánov Hlinkovej slovenskej ľudovej strany na župnej a vyššej úrovni, príslušníci bezpečnostných zložiek štátu a osoby podieľajúce sa na nacistických zločinoch; odkaz 5; v období od 14. marca 1939 do 9. mája 1945. Zákaz podľa prvej vety sa nevzťahuje na predstaviteľov režimu, ktorí sa zapojili do protifašistického odboja alebo iného odporu proti režimu Slovenskej republiky z rokov 1939 až 1945 alebo iného režimu založeného na fašistickej ideológii alebo nacistickej ideológii.“ Poznámka pod čiarou k odkazu 5 znie: „5) § 3 ods. 1 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov.“ 10. bod pozmeňujúceho návrhu – V čl. IV sa za § 6a vkladá nový § 6b, ktorý znie: „§ 6b V prípade pochybností o tom, či sa osoba považuje za predstaviteľa režimu Slovenskej republiky z rokov 1939 až 1945 alebo iného režimu založeného na fašistickej ideológii alebo nacistickej ideológii, na ktorého sa vzťahuje zákaz podľa § 6a, sa príslušný orgán obráti na Ústav pamäti národa; odkaz 6; ktorý je povinný zaslať vyjadrenie v lehote do 90 dní, v ktorom zároveň posúdi aj možnú účasť posudzovanej osoby na protifašistickom odboji alebo inom odpore proti režimu Slovenskej republiky z rokov 1939 až 1945 alebo inému režimu založenému na fašistickej ideológii alebo nacistickej ideológii.“ Poznámka pod čiarou k odkazu 6 znie: „6) § 7 ods. 1 zákona č. 553/2002 Z. z.“ Navrhovaný § 6b sa označuje ako § 6c. V nadväznosti na vloženie nového § 6b sa legislatívno-technicky upraví aj úvodná veta v čl. IV. Ďakujem, pán podpredseda.
Laššáková, Jana, podpredsedníčka NR SR (2013-03-19):
Pani poslankyňa Janíková, nech sa páči.
Ritomská, Mária, poslankyňa NR SR (2014-01-28):
Ďakujem pekne. Vážený pán predseda parlamentu, dovolím si doplniť program nasledujúcej 29. parlamentnej schôdze. Navrhujem, aby premiér a minister zahraničných vecí bezodkladne prišli do parlamentu informovať poslancov parlamentu, čo urobili a čo plánujú urobiť proti vzniku občianskej vojny na Ukrajine. Nesmieme podceňovať túto situáciu, pretože novodobé dejiny a skúsenosti z bývalej Juhoslávie a nedávno z Tunisu, Egypta a Sýrie indikujú možnosť vzniku občianskej vojny na Ukrajine. A ako druhý bod navrhujem, aby minister obrany a náčelník generálneho štábu ozbrojených síl prišli do parlamentu a podali informáciu, ako zabezpečili alebo ako plánujú zabezpečiť východnú hranicu proti preneseniu možného občianskeho konfliktu z Ukrajiny na naše územie, prípadne ako zabezpečia naše územie pred inváziu utečencov. Bezpečnosť je predovšetkým veľmi dôležitá a pre všetkých našich občanov. A preto žiadam doplniť tento... (Prerušenie vystúpenia časomerom.)
Laššáková, Jana, podpredsedníčka NR SR (2013-09-18):
Ale! To tvrdíte vy. Nech sa páči, pokračujte.
Gyimesi, György, poslanec NR SR (2023-02-07):
Ja som rád, že aj kolega Svrček, aj kolega Kotleba, aj pán kolega Viskupič hovoríme o tom istom. Ľuďom treba pomôcť. Áno, netreba to urobiť prvoplánovo, treba si na to sadnúť. Ja, ja verím, že tento zákon prejde naprieč parlamentom a prosím, fakt nepenalizujme ľudí za to, že sú chudobní a že si musia kúpiť to auto v zahraničí, kde je lacnejšie. Poďme, my dnes máme už aj zákon, že tie značky už sa nebudú viazať na okres. Tak nech si toto auto nechá tú istú značku a nebude musieť platiť ten človek dvakrát, trikrát ten istý poplatok. Fajn, poďme to všetci riešiť. A poslednú vec, ktorú by som chcel na margo kolegu Viskupiča, že pani prezidentka vrátila akurát tú daň z rúry. No, samozrejme, že ju vrátila, pretože všetci dobre vieme, že pani prezidentka nikdy nebola na strane ľudí a občanov tejto krajiny, ale bola na strane strašne bohatých a možno nejakých iných záujmov. Takže toto nás absolútne neprekvapilo. A vysporiadame sa s tým celkom určite. Ďakujem pekne.
Ďuriš Nicholsonová, Lucia, podpredsedníčka NR SR (2018-05-28):
Pani poslankyňa Nehézová. Môžte zapnúť pani poslankyňu Nehézovú?
Suja, Miroslav, poslanec NR SR (2023-02-16):
Ďakujem za slovo. Ja by som zareagoval na tú časť, čo si hovoril o tých 500 eurách. Prečo nie? Igor Matovič povedal, že strany majú platiť poslancov. Tak prečo by nemohla tých 500 euro zaplatiť Matovičova strana? Ja si myslím, že s takým problémom, že s takým návrhom by ste nemali problém ani vy, kolegovia, nezaťaží to štátny rozpočet. A keď ideme sa pretekať, kto dá väčšiu somarinu, tak nech to Igor zaplatí. Alebo prípadne Paulínka zaňho. Mne je to jedno, ale nech s tým neotravujú poslancov a nezaťažujú štátny rozpočet.
Senko, Ján, poslanec NR SR (2012-07-27):
Ďakujem. Chcel by som upozorniť, že som bol posledným prihláseným s faktickou poznámkou, pán predseda, k tejto téme alebo k tomuto vystupujúcemu. Som si vedomý toho, pán kolega, že ste tu museli zohrať nejakú časovú úlohu. Dosť vás to vyčerpalo a mnohokrát ste nehovorili k téme a som prekvapený, že vás pán predsedajúci neupozornil a že vás nepožiadal o to, aby ste hovorili k téme, pretože mnohokrát ste od témy odbočili. Vyslovene ste naťahovali čas, nehovorili ste v mnohých pasážach k obsahu zákona a svojím spôsobom máte šťastie, že už v tomto čase táto snemovňa nie je pod takou sústredenejšou pozornosťou zástupcov médií. Určite by mali dostatok impulzov pre to, aby sa mali čomu v tejto uhorkovej sezóne venovať.
O. Nachtmannová, poslankyňa: (2009-04-23):
Ako tu zaznelo z úst viacerých rečníkov a práve preto nebudem veľa hovoriť, pretože sa všetci zhodneme, explicitne a implicitne tu bola vyjadrená podpora tomuto návrhu zákona. Ja si dovolím predniesť jeden malý pozmeňujúci návrh: „V čl. 1 § 17 sa vypúšťa ods. 5. Poznámka pod čiarou k odkazu 31 sa vypúšťa.“ Odôvodnenie. Podrobnosti o činnosti fondu a jeho organizácie, vrátane odmeňovania riaditeľa a ostatných zamestnancov fondu rozvoja odborného vzdelávania a prípravy upraví štatút fondu. Takže týmto pádom vyriešime aj problém, ktorý tu predostrela pani poslankyňa Rosová so zákonom č. 553 o odmeňovaní niektorých zamestnancov pri prácach vo verejnom záujme. Ďakujem pekne.
Glváč, Martin, podpredseda NR SR (2017-10-17):
Pani poslankyňa Vaľová.
Mikuš, Jozef, poslanec NR SR (2012-08-07):
Ďakujem pekne, pani predsedajúca. Chcem ešte doplniť kolegu Kaníka o jeden mýtus, ktorý tu hovorí alebo o bájkach, o ktorých spomínal, a to je to, že vraj naša reforma dôchodkového systému je vytvorená po vzore nevydarenej čilskej reformy. Takže pravdou je to, že v rámci Svetovej banky boli na Slovensku čilskí experti, pravdou je to, že sociálny výbor bol v Čile, ale nedomnievam sa, že nikto, kto v tom Čile bol alebo kto sa rozprával s tými čilskými expertmi v rámci Slovenska, by si nedovolil povedať, že naša reforma je po vzore čilskej. Čilská reforma napríklad spôsobovala alebo predpokladala, že podmienky, ktoré, ktoré mohli byť pre fungovanie DSS-iek boli, boli úplne jednoduché a keď tvorca čilskej reformy pán Piñera počul, aké dávame my podmienky, povedal, že žiadna DSS-ka do toho nepôjde, a boli, boli aj diskusie o tom, akým spôsobom nastaviť tento spôsob a tie podmienky pre DSS-ky. Podotýkam, naša reforma mala síce najvyššie percentá odvodu do druhého piliera, ale mala aj najťažšie podmienky pre vznik DSS-iek a mala jedny z najmenších, ak nie najmenšie poplatky pre DSS-ky v rámci, v rámci celého sveta. Čilská reforma napríklad predpokladala, že sa akcie môžu dávať alebo DSS-ky môžu investovať len do akcií čilských a bola požehnaním pre Čile 20 rokov. Domnievam sa, že je veľmi nevhodné hovoriť o tom, že čilská reforma bola, bola nevydarená pre Čile, lebo bola požehnaním pre Čile a Čile sa stalo štvrtou krajinou v rámci zóny voľného obchodu so Spojenými štátmi. Ale nechcem hovoriť o čilskej reforme, pretože naša reforma je dôležitá. Chcem len vyvrátiť mýtus, že naša reforma bola robená po vzore čilskej reformy. Aký to ale veľký rozdiel od toho, akým spôsobom dnes vstupuje vládna strana SMER do našej reformy!
Blanár, Juraj, podpredseda NR SR (2020-11-03):
Ďalší a posledný s faktickou poznámkou na vystúpenie pána predkladateľa Ferenčáka je pán poslanec Habánik. Nech sa páči, máte slovo.
Tomanová, Viera, poslankyňa NR SR (2010-09-07):
Ďakujem pekne. V žiadnom prípade nebudem reagovať na invektívy a osočovanie, ktoré tu neustále zaznieva. Rázne odmietam vyjadrenia, vymyslené čarodejnice a účelové zavádzanie pána Mihála v oblasti projektu sociálneho dialógu. Tento projekt sa rodil dva a pol roka a bol výsledkom dohody medzi sociálnymi partnermi, vládou, odbormi i zamestnávateľmi. Gestormi projektu sa stali ľudia, ktorí dlhodobo pôsobia v tejto oblasti a sú gestormi nielen z odborného hľadiska, ale aj z morálneho hľadiska. V tejto súvislosti pripomínam, že Rada hospodárskej a sociálnej dohody opakovane prerokovávala tento projekt, aj všetci zástupcovia, sociálni partneri sú účastní v tejto oblasti. Kto iný za vládu, keď nie ja a štátna tajomníčka ministerstva práce, ktorá je svojím spôsobom zakladateľkou sociálneho dialógu na Slovensku, vlastne sme stáli ako experti vykonávajúci odbornú vedeckú činnosť v tejto oblasti. Takže ja by som bola veľmi rada a vyzývam pána Mihála, ak je presvedčený, že moja odbornosť či osoba v projekte sociálneho dialógu neprospeje, aby odstúpil od zmluvy. Mohol to urobiť už dávno, pretože je predsedom a riadi tento výbor. V tejto súvislosti by som povedala, veľmi považujem tento projekt za mimoriadne dôležitý. Ak by moja osoba mala akýkoľvek problém a kvôli mojej osobe by nemal byť realizovaný, nemám problém, aby som v tomto projekte nepôsobila. Ďakujem za pozornosť. A pripomínam, že všetko to, čo som povedala, na tom trvám, na adresu pána ministra, neplatil odvody do Sociálnej poisťovne a ukladal úlohy generálnemu riaditeľovi Sociálnej poisťovne, na ktoré nemal kompetencie.
B. Bugár, podpredseda NR SR: (2004-06-18):
(Hlasovanie.) Prítomných 134 poslancov, za 99, proti 29, hlasovania sa zdržali 6. Prvú pripomienku pána prezidenta sme schválili. Nech sa páči.
Zmajkovičová, Renáta, podpredsedníčka NR SR (2012-09-11):
Ďakujem, pán spravodajca. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nie je tomu tak. Ukončujem možnosť prihlásiť sa do rozpravy ústne. Pán minister, pýtam sa, chcete ešte vystúpiť? Ďakujem. Predpokladám, že ani pán spravodajca. Prerušujem rokovanie o tomto bode programu a budeme pokračovať hlasovaním. Takže, vyhlasujem prestávku do 17.01 hodiny. (Prestávka.) (Po prestávke.)
B. Bugár, podpredseda NR SR: (2005-09-22):
K. Ondriaš, poslanec: Pán predsedajúci, ja by som stiahol môj návrh, ktorý som dal na...
Blanár, Juraj, podpredseda NR SR (2023-02-16):
Prezentujete sa a hlasujte o návrhu ako celku. (Hlasovanie.) Prítomných 133 poslancov, za 62, proti 33, zdržalo sa 37, nehlasoval 1. Konštatujem, že sme neschválili návrh novely ústavy. Ďakujem pekne, pán spravodajca. Teraz budeme pokračovať hlasovaním o bode 105 programu. Je to prvé čítanie návrhu poslanca Tarabu na vydanie zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje (tlač 1320). Spravodajcom je člen výboru pre pôdohospodárstvo a životné prostredie pán poslanec Filip Kuffa, ktorého prosím, aby uvádzal hlasovanie, nech sa páči. (Hlasovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov , tlač 1320.)
Bagačka, Michal, poslanec NR SR (2013-06-20):
Ďakujem. Pani predsedajúca, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie výborom ústavnoprávnemu výboru, Výboru Národnej rady pre financie a rozpočet, výboru pre hospodárske záležitosti, výboru pre pôdohospodárstvo a životné prostredie a Výboru Národnej rady pre zdravotníctvo, a aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú v druhom čítaní vo výboroch do 28. augusta 2013 a v gestorskom výbore do 30. augusta 2013.
P. Paška, predseda NR SR: (2007-02-01):
informácia Mandátového a imunitného výboru Národnej rady Slovenskej republiky o nastúpení náhradníkov na zaniknutý a neuplatňovaný mandát poslancov Národnej rady Slovenskej republiky . Poprosím pani predsedníčku Mandátového a imunitného výboru pani Renátu Zmajkovičovú, aby nás informovala o nástupe náhradníka.
B. Bugár, podpredseda NR SR: (2004-03-11):
I. Belohorská, poslankyňa: Ďakujem pekne. Výbor pre ľudské práva bude mať schôdzu o 12.15 hodine v miestnosti výboru pre zdravotníctvo tu v tejto budove.
Zelník, Štefan, poslanec NR SR (2017-12-21):
Ďakujem pekne za slovo. Ja budem hovoriť iba fakty. Pani kolegyňa, dobre viete, že výbor, ktorý bol 21., som prerušil s tým, aby ste mali čas na preštudovanie všetkých pozmeňovacích návrhov. Mali ste ich týždeň, bol zvolaný ďalší výbor. Pravdou je, že prišli nové pozmeňovacie návrhy. Vy ste mohli legitímne povedať, hovorme o tých návrhoch, ktoré sme mali týždeň. Vy ste ale demonštratívne odišli. Nerokovalo sa a mohli sme o všetkých týchto veciach rokovať deň, na druhý deň, nebol problém. Čakal som, že, dobre, teda podľa vás, keď ste nemali priestor na zdravotnom výbore, vystúpite tu v Národnej rade. O čom sa rokovalo pri tomto zákone? O dvoch témach: doplnkové hodiny a platy poslancov. Toľko k tomu prerokovanému bodu rokovania na zdravotnom výbore. Ja som za to, tieto veci by sa mali robiť na zdravotnom výbore. Ale vy to musíte chcieť debatovať a rokovať, a ak nie a demonštratívne odídete, tak potom sa rokovať o tom nedá. Po ďalšie. Súhlasím s tým, že, áno, štát si musí splniť svoju povinnosť a je tu zákon 4 % odvodu za svojich poistencov, teda malo ministerstvo robiť celkový rozpočet 4 % a potom to, čo zostane, si môžu rozdeľovať iní. Súhlasím aj s tým, že naozaj odpočítateľná položka nie je systémový krok, ale bolo to zavedené v roku 2015, kedy bolo treba podporiť nezamestnanosť, ale vtedy to štát kompenzoval tým, že zvýšil svoj príspevok za poistencov štátu na 4,16 %. Ale ja si nemyslím, že my povieme, že dobre, zamestnanci, dostanete väčší príjem, ale zaplatí to Všeobecná zdravotná poisťovňa. Toto je nesystémový krok. Aj toto. Preto, preto ja namietam. Ja som za to, aby sa zvýšila (pozn. red.: správne „znížila“) nezamestnanosť, som za to, aby sa zvýšili príjmy obyvateľstva, ale, preboha, nemôže to ísť na úkor či už Sociálnej poisťovne, a zaujímavé, Sociálna poisťovňa v tom neni zamontovaná, len zdravotné poisťovne... (Prerušenie vystúpenia časomerom.)
Cmorej, Peter, poslanec NR SR (2023-06-22):
A ešte by si, pán predrečník, teda Juraj, by si mohol povedať tuto kolegovi Šefčíkovi, že je to také veľmi zaujímavé, keď, keď on sa tu sťažuje, že ho vyrušuje, ako pani poslankyňa Kolíková sa rozprávala s predkladateľkou, ale za to ho vôbec nevyrušuje, a teda to považuje za drzé, ale ho vôbec nevyrušuje a nie je podľa neho drzé, keď takéto veci lepí do úplne nesúvisiaceho zákona. Lebo to je tá skutočná drzosť a je to naozaj poburujúce, keď niekto toto považuje za úplne normálne a potom sa tu na niekoho oborí, že keď, keď tu niekto konzultuje s predkladateľom, že či k tomuto vôbec vyjadruje súhlas.
Figeľ, Ján, podpredseda NR SR (2012-06-27):
Ďakujem. Nech sa páči, pán poslanec Galko.
Danko, Andrej, predseda NR SR (2016-04-20):
Ďakujem. Pani poslankyňa Erika Jurinová.
B. Bugár, podpredseda NR SR: (2003-12-04):
(Hlasovanie.) Prítomných 131, za 8, proti 108, zdržalo sa 15 poslancov. Konštatujem, že body 11 a 15 sme neschválili. B. Brestenská, poslankyňa: Pán predsedajúci, prosím, dajte hlasovať o samostatne vyňatých bodoch na hlasovanie - 16, 21, 22, 24 a 34 - s návrhom gestorského výboru neschváliť.
Andreánsky, Ladislav, poslanec NR SR (2013-03-26):
Teraz dajte hlasovať o návrhu pána poslanca Ježíka.
P. Paška, predseda NR SR: (2009-10-22):
(Hlasovanie.) 139 prítomných, 87 za, 20 proti, 31 sa zdržalo, 1 nehlasoval. Uznesenie sme schválili. Pani poslankyňa Laššáková uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov , tlač 1257.